Cymdeithas Bêl-droed Tsiecia

**Cymdeithas Bêl-droed y Weriniaeth Tsiec** neu **Cymdeithas Bêl-droed Tsiecia** (Tsieceg: *Fotbalová associace České republiky*; *FAČR*), yw corff llywodraethu pêl-droed yn y Tsiecia (gelwir hefyd yn *Gweriniaeth Tsiec*) sydd wedi'i lleoli ym Mhrâg. Mae'n trefnu'r cystadlaethau cynghrair lefel is yn y wlad ond mae'r Uwch Gynghrair Tsiecia (1. česká fotbalová liga) broffesiynol ac Ail Gynghrair Tsiec yn cael eu trefnu'n annibynnol) a'r Cwpan Tsiec.

Fe'i sefydlwyd ym 1901 fel *Český svaz footballový* (ČSF) ym Mhrâg. Y gymdeithas yw'r sefydliad ymbarél ar gyfer bron i 4,000 o glybiau gyda thua 625,000 o aelodau. Ym 1954 roedd yn un o gymdeithasau sefydlu UEFA.

## Hanes
 yn 1903, un o'r clybiau sefydlodd y ČSF yn 1901]]
Mae hanes cymdeithas bêl-droed Tsiecia yn dilyn hynt a helynt statws ryngwladol y Tsieciaid fel cenedl gan gynnwys cyfnod cyn annibyniaeth, cyfnod Tsiecoslofacia, ac yn fel gwladwriaeth annibynnol Tsiecia.

### Hanes o dan Awstria
Sefydlwyd y rhagflaenydd cyntaf fel Undeb Pêl-droed Bohemian ar 19 Hydref 1901 yn etholaeth Bohemia yn Ymerodraeth Awstria-Hwngari. 
Ar 19 Hydref 1901, sefydlwyd **Cymdeithas Bêl-droed Tsiec** (Tsieceg: **Český svaz footballový, ČSF** ) ym mwyty 'U zlaté váhy' ym Mhrâg. Yr aelodau sefydlu oedd y clybiau pêl-droed canlynol: SK Slavia, AC Sparta, SK Meteor Praha VIII, SK Union, SK Olympia Praha VII, FK Horymír, FK Malá Strana , Hradčanský SK, SK Vyšehrad , LK Česká vlajka , SK Olympiae , SK Olympiae Královské Vinohrady , AFK Karlín, SK Plzeň, FK Union Plzeň ac AC Roudnice. Y cadeirydd cyntaf oedd capten Slavia, Karel Freja. Roedd Tsiecia ar y pryd yn cael ei hadnabod fel etholaeth Bohemia ac yn ddarostyngedig i Ymerodraeth Awstria-Hwngari.

Ym 1906, derbyniwyd yr ČSF dros dro i FIFA a chwaraeodd ei gêm ryngwladol gyntaf yn Budapest yn erbyn Hwngari. Ym 1907, cadarnhawyd aelodaeth FIFA, ond dim ond blwyddyn yn ddiweddarach cafodd y gymdeithas ei diarddel o FIFA dan bwysau o Awstria-Hwngari, a welodd tîm genedlaethol i'r Tsieciaid fel perygl i'r Ymerodraeth a thra-arglwyddiaeth Awstria Almaenig. Efallai nad yw'n gyd-ddigwyddiad mai yn Fienna oedd cyfarfod FIFA y flwyddyn honno.
Ar 20 Ionawr 1912, sefydlwyd is-gymdeithas Morafia-Silesia. Ym 1916, gorfodwyd y gymdeithas i ddiddymu, ond fe'i hailsefydlwyd o dan yr un enw yn 1917.

### Cyfnod Tsiecoslofacia
O 1922 i 1993, yn ystod bodolaeth gweriniaeth gyntaf Tsiecoslofacia, roedd y gymdeithas yn cael ei hadnabod fel Cymdeithas Bêl-droed Tsiecoslofacia (Tsieceg: *Československá associace fotbalová; ČSAF*) a rheolodd dîm pêl-droed cenedlaethol Tsiecoslofacia. Ar ôl rhaniad Tsiecoslofacia cymerodd y gymdeithas yr enw Ffederasiwn Pêl-droed Bohemia-Morafia (*Českomoravský fotbalový svaz; ČMFS*) tan fis Mehefin 2011.

### Heddiw
Yn 1990 sefydlodd Gymdeithas Bêl-droed Tsiecoslofacia dan yr enw *Československá fotbalová associace, ČSFA*, a rannwyd yn gymdeithas Tsiec a Slofacaidd.

Gydag rhaniad Tsiecoslofacia yn ddwy wladwriaeth annibynnol, y Weriniaeth Tsiec a Slofacia, ym 1993, sefydlwyd y gymdeithas bêl-droed *Českomoravský fotbalový svaz (ČMFS)*, a ailenwyd yn *Fotbalová associace České republiky (FAČR)* ym Mehefin 2011.

Rhennir yr FAČR yn 14 o gymdeithasau rhanbarthol, lle mae dros 15,000 o dimau yn chwarae. Rhennir y cymdeithasau rhanbarthol yn sawl cymdeithas ardal. Mae cymdeithasau rhanbarthol ac ardal yn seiliedig i raddau helaeth ar ffiniau gweinyddol.

## Cystadlaethau
* Uwch Gynghrair Tsiecia - ddim o dan reolaeth y FAČR
* Ail Gynghrair Tsiec - ddim o ran reolaeth y FAĊR
* Cynghrair Cyntaf Merched Tsiec
* Cwpan Tsiecia
* Supercup Tsiecia
* Cwpan Merched Tsiecia

## Adrannau
* Tîm pêl-droed cenedlaethol Tsiecia
* Tîm pêl-droed cenedlaethol merched y Weriniaeth Tsiec
* Tîm pêl-droed cenedlaethol merched dan 19 y Weriniaeth Tsiec
* Tîm pêl-droed cenedlaethol merched dan 17 y Weriniaeth Tsiec
* Tîm pêl-droed cenedlaethol dan 21 oed
* Tîm pêl-droed cenedlaethol dan 19 oed
* Tîm pêl-droed cenedlaethol dan 18 oed
* Tîm pêl-droed cenedlaethol dan 17 oed

## Gweler hefyd
* Cymdeithas Bêl-droed Slofacia
* Cymdeithas Bêl-droed Awstria

## Cyfeiriadau
## Dolenni allanol
* Gwefan Swyddogol y FAČR 
* Tsiecia ar wefan FIFA
* Tsiecia ar wefan UEFA

Categori:Tsiecia
Categori:Pêl-droed yn Tsiecia
Tsiecia
Categori:Pêl-droed yn Ewrop
Categori:Sefydliadau 1994
Categori:Cymdeithasau pêl-droed rhyngwladol